
L I G A   O D B O R 

Celovška cesta 25

1000 Ljubljana

ZAPISNIK IZREDNE SKUPŠČINE LIGAŠEV 2011-2012,
ki je bila v četrtek, 20. OKTOBRA 2011, ob  17.00 uri v prostorih Fakultete za šport, Ljubljana, Gortanova
Prisotni:                      Igor PETROVČIČ,  predsednik LO

Jože MLAKAR, Samo MERNIK, Darijan VIZJAK, člani LO
Opravičil odsotnost:   Slavko PAVLIN, član LO 

Zastopniki klubov:     Borut Veren (Ilirija – 2 glasova), Marko Dobrin (Križe – 2), Zdenko Švab (Arrigoni – 2), Igor Petrovčič (Preserje – 2), Aleksander Rozman (Ljubljana – 1), Janez Bončina (Logatec – 3),Božo Šetina (Inter diskont – 1), Samo Mernik (Tempo - 1), Jože Mlakar (Mengeš – 1), Darijan Vizjak (Rakek – 1) 
Ostali prisotni:           Daniel ŠARLAH, NTZS, Miro Leskovec, komisar SNTL
Dnevni red:
1. Izvolitev organov za izvedbo izredne skupščine ligašev
Izredno skupščino ligašev je odprl predsednik Liga odbora Igor Petrovčič, ki je s pozdravom prisotne še zaprosil, da z aplavzom nagradijo Bojana Tokiča za njegov nedavni dvojni uspeh na EP. Zahvalil se je tudi vsem tistim, ki so kakorkoli pripomogli k njegovemu dosežku, njemu pa zaželel veliko podobnih rezultatov in še dolgo vsaj tako uspešno športno pot.
ADD 1. 
Predsednik LO je v nadaljevanju ugotovil, da na sklicani izredni skupščini ligašev ni prisotnih dovolj predstavnikov klubov za sprejemanje sklepov: od 29 klubov je bilo prisotnih 10 predstavnikov, ki so imeli poverilnice s 15 glasovi (od 42 možnih). 
Zaprošeno listo kandidatov za nov LO je poslal le EN KLUB (ki je svoje zaupanje ponovno prisodil staremu LO).
Petrovčič je prisotne seznanil s situacijo, ki je nastala po njegovem odstopu in tudi odstopu članov LO. Po njegovem mišljenju je pravilnost odločitev za prenehanje predsedovanja in delovanje ostalih še podkrepil današnji neodziv klubov na sklicani izredni skupščini, saj so manjkali predstavniki predvsem tistih klubov, ki vedno (in večno) negodujejo nad vsem, svoje cilje dosegajo mimo pravilnikov, s svojimi dejanji vsiljujejo nesprejeta in nepotrjena dejanja ostalim udeležencem lig, splošna apatičnost, neaktivnost in nemoč članstva pa se kaže tudi v veliko drugih organih zveze.
Tudi vsi ostali prisotni so se vključili v razpravo (Mlakar, Mernik, Bončina, Švab, Veren, Vizjak, Rozman, Šetina, Šarlah):
· Večina prisotnih je zagotovila, da je v njihovih sredinah in klubih ligaško tekmovanje najbolj pomembno tudi z vidika pridobivanja sredstev – edino za ligo si morda lahko pridobijo sponzorja, nekateri sredstva namenjena za šport v občinah …
· Vse bolj tonemo na raven »kavbojske lige«, saj se dogaja, da se tekme odigravajo brez dovoljenja oziroma javljanja časa tudi tri, štiri dni prej, rezultat se javlja v soboto, novinarji uradno ne vedo časa igranja (včasih kakšna stvar vseeno pricurlja tudi na ušesa, zaenkrat še ni bilo objave v časopisju, kar bo sramota)! Kje so zagotovila o nekem imaginarno velikem številu gledalcev, kar je bilo podano kot argument za igranje ob sredah ali petkih, če prideš ob napovedanem času pred zaprta vrata dvorane? Kaj lahko naredi v teh primerih LO in komisar, če za to zvesta mesece kasneje? Predlog: popraviti pravila, da se ob takih primerih lahko izvede kaznovanje (predvideti novo sankcijo – izključitev obeh klubov?) čeprav šele takrat, ko zadeva pride v javnost. 
· Sedanjemu odstopu LO je najbolj pripomogel način spreminjanja legalno in po pravilih sprejetih sklepov skupščine ligašev s strani IO NTZS (kompromisi ob povečanju lige, koledar, registracije), zaporedne napake RK, posledica - tri leta v bistvu neregularne lige, neresnost ob najemu dvoran (vsi klubi nimajo svojih, ampak jih delijo s celim spektrom športov in šolske dejavnosti, v večini so to večnamenske dvorane, ko si velike telovadbe z datumi in časi NTK ne morejo dovoliti).
· Zaradi ozkih klubskih interesov prepogosta menjavanja načina igranja, za opazovalca s strani nelogično in neresno (predlani smo imeli isti način kot letos, lani vsiljen slab način, dve leti nazaj spet drugačen način, drugo leto…?). 
· In na koncu je padla pripomba, da smo pred časom podpisovali KODEKS ČASTI NTZS…
· V nadaljevanju razprave je bilo slišati tudi predloge:

- da se liga igra enako kot v Nogometni zvezi, torej samostojno, ker si že sedaj NT klubi ligo financirajo sami,

- da se sedanjemu LO podaljša mandat z zaupnico in morda dodeli še več kompetenc za lažje in kvalitetnejše delo,
- prisotni so se pogovarjali tudi o poti naprej oziroma sprejemljivih rešitvah zapleta. Težko je dobro delovati, če je situacija n.pr.: tri odgovorne osebe istega kluba predlagajo vsak svojo različico rešitve za primer, svojo izpelje član IO, druga dva pa se s tem ne strinjata. Izpostavljeno je bilo tudi razmišljanje o zelo slabem, predvsem zelo interesno klubsko obarvanem zastopanju nekaterih članov IO, ki bi morali zastopati predvsem želje in predloge vseh klubov.

- žalostno je, da so klubi tako nezainteresirani do dogajanja, niti najbližji niso poslali svojih odgovornih oseb na skupščino, niti niso pisno poslali predlogov. Takoj po končanem sestanku pa kup klicev in »šimfanja« češ, niti tega ne morete rešiti.

· Torej druge pošiljamo v ogenj, da se slučajno ne bi opekli.
SKLEP:
· Klube je potrebno ponovno pozvati k evidentiranju kandidatov za novi Liga odbor, njihova imena s pisnim pristankom na kandidaturo posredujte do 22.11.2011 na naslov  LIGA ODBORA pri NTZS. Pošljite s priporočeno pošto in povratnico!!!
· Ponovljena IZREDNA SKUPŠČINA LIGAŠEV BO 29.11.2011 (podrobnosti v vabilu), sklic ima na dnevnem redu samo eno točko. 

· Hkrati je potrebno klube opozoriti na resnost situacije in zagotoviti sklepčnost na sami izredni skupščini in pripravljenost na pozitivno naravnano razpravo in rešitve. 
Skupščina ligašev je bila zaključena ob 19.15 uri
Zapisal:







                         Predsednik LO:

Miro Leskovec, l.r.

